kardosdrur/scandi-wiki huggingface dataset:
Georg Friedrich Haas

Georg Friedrich Haas (født 16. august 1953 i Graz) er en østrigsk komponist.

Haas er opvokset i Tschagguns i delstaten Vorarlberg. Han studerede komposition, klaver og musikpædagogik ved Universität für Musik und darstellende Kunst Graz 1972 til 1979. Herudover studerede han hos Friedrich Cerha i Wien. Haas deltog flere gange i Darmstädter Ferienkurse og i Stage d'Informatique Musicale pour compositeur ved IRCAM i Paris, og han har modtaget flere priser og stipendier i Tyskland og Østrig.

Han er medstifter af komponistforeningen die andere saite i Graz. Haas underviste først som docent siden som professor ved Universität für Musik und darstellende Kunst Graz, bl.a. i fagene nutidig kompositionsteknik og kontrapunkt. Siden efteråret 2005 er han desuden docent i komposition ved musikhøjskolen Musik-Akademie der Stadt Basel i Schweiz.

Haas' stiler minder om György Ligeti i sin brug af mikropolyfoni, mikrointervaller og udnyttelsen af deltonerækker. Musikken er præget af klangmæssige eksperimenter, som ofte falder tilbage på 12-tonesystemet.

Værker 
 Adolf Wölffli. Kammeropera (Graz 1981)
 Drei Hommages für einen Pianisten und zwei im Abstand eines Vierteltons gestimmte Klaviere (1985)
 ...Schatten...durch unausdenkliche Wälder für zwei Klaviere und zwei Schlagzeuger (1992)
 Descendiendo für Orchester (1993)
 ...aus freier Lust...verbunden... für verschiedene Besetzungen (1994)
 Nacht-Schatten (1994 Bregenz)
 Nacht. Kammeropera i 24 billeder. Libretto af komponisten efter tekster af Friedrich Hölderlin (opført musikalsk 1996 Bregenz, scenisk 1998 Bregenz)
 Fremde Welten. Koncert for klaver og 20 strygere (1997)
 Violinkonzert (1998)
 Nach-ruf...ent-gleitend... für Ensemble (1999)
 Torso. Nach der unvollendeten Klaviersonate C-Dur D 840 von Franz Schubert für großes Orchester (1999/2000)
 in vain für 24 Instrumente (2000/02)
 ...sodass ich’s hernach mit einem Blick gleichsam wie ein schönes Bild... im Geist übersehe (2001)
 tria ex uno für Ensemble (2001/02)
 de terrae fine für Violine solo (2001)
 Blumenstück (2001)
 flow and friction für Sechzehnteltonklavier zu vier Händen (2001)
 3. Streichquartett "In iij. Noct" (2003)
 Die schöne Wunde. Oper nach Franz Kafka, Edgar Allan Poe u. a. (2003, Bregenz)
 Natures mortes für Orchester und Akkordeon (Donaueschinger Musiktage 2003)
 4. Streichquartett (2003)
 Opus 68 für großes Orchester nach der 9. Klaviersonate von Alexander Skrjabin (2004)
 Konzert für Violoncello und großes Orchester (2004)
 Haiku für Bariton und 10 Instrumente (2005)
 Ritual für zwölf große Trommeln und drei Blaskapellen (2005)
 Sieben Klangräume (Salzburg 2005)
 Hyperion. Konzert für Lichtstimme und Orchester (Donaueschinger Musiktage 2006)
 Bruchstück für großes Orchester (2007)
 Konzert für Klavier und Orchester (2007)
 Melancholia. Opera efter roman af Jon Fosse (2008)
 Wissenschaftliche Aufsätze über die Arbeiten von Luigi Nono, Ivan Wyschnegradsky, Alois Hába und Pierre Boulez

Komponister fra Østrig
Østrigere i 1900-tallet
Josef Pröll

Josef Pröll (født 14. september 1968 i Stockerau, Østrig) er en tidligere østrigsk politiker (ÖVP) og var fra december 2008 til april 2011 finansminister og vicekansler. Fra november 2008 til april 2011 var han endvidere landsformand for ÖVP.

Karriere 
I perioden 1978 til 1986 var Pröll elev på realgymnasiet i Hollabrunn i delstaten Niederösterreich. I 1993 afsluttede han studiet i landbrugsøkonomi ved Universität für Bodenkultur Wien.

Pröll var derefter medarbejder ved delstatslandbrugskammeret i Niederösterreich og medarbejder i Österreichischer Bauernbund, der er en delorganisation af ÖVP. Josef Pröll har endvidere været assistent for EU-parlamentsmedlem Agnes Schierhuber, direktør for Wiener Bauernbund, kabinetschef for forbundsminister Wilhelm Molterer og direktør for Österreichischer Bauernbund. Fra 28. februar 2003 til 2. december 2008 var han landbrugs- og miljøminister og var samtidig det yngste medlem af en østrigsk regering.

Den 28. november 2008 blev Pröll på ÖVP's landmøde valgt til partiformand med knap 90 procent af stemmerne. Han afløste daværende vicekansler Wilhelm Molterer. Den 2. december 2008 blev Josef Pröll vicekansler og finansminister i forbundskansler Werner Faymanns nydannede regering.

Af helbredsmæssige årsager besluttede Josef Pröll i april 2011 at forlade politik, og Michael Spindelegger afløste ham som vicekansler og formand for ÖVP.

Pröll bor privat i Wien og har sammen med sin hustru 3 børn. Pröll er nevø til delstatsformanden i Niederösterreich Erwin Pröll.

Finansministre fra Østrig
Tofrontskrig

Tofrontskrig er en betegnelse om en krig på to af hinanden uafhængige fronter.

Generelt 
Normalt foretrækker krigsførende parter kun at kæmpe på en front, da det gør det lettere at koncentrere den militære indsats. En anden front opstår som oftest, når en allieret griber ind i krigen. Etableringen af en anden front betyder, at begge fronter bliver svagere idet det er vanskeligere at flytte styrker fra en front til en anden end at flytte dem frem og tilbage langs en enkelt front. 

Ofte vil den ene part i en to-fronts krig have en fordel i form af det, der kaldes indre linjer. Eksempelvis havde Tyskland og Østrig-Ungarn af indre linjer under 1. Verdenskrig, hvor de kæmpede på Østfronten mod Rusland og Vestfronten mod Frankrig og Storbritannien. De indre linjer betød, at tyskerne og østrigerne hurtigt kunne flytte tropper fra den ene front til den anden efter behov, mens tropper fra deres modstandere skulle meget langt for at komme fra Østfronten til Vestfronten eller omvendt.

Anden Verdenskrig 
Under 2. Verdenskrig blev Sovjetunionen angrebet af Nazi-Tyskland i juni 1941. Herefter forlangte Sovjetunionen, at de Vestallierede skulle etablere en "Anden front" mod Tyskland. Hermed mentes en invasion i Vesteuropa. 

Efter Casablanca-konferencen voksede presset fra Stalin, da den planlagte invasion i af det europæiske fastland blev udskudt til efteråret 1943. Presset skyldtes i høj grad, at Stalin mistænkte Vestmagterne for bevidst at udskyde etableringen af en Anden Front, for at Tyskland og Sovjetunionen kunne svække hinanden mest muligt.

Fra december 1941 var USA og Storbritannien i krig med Japan – en krig som Sovjetunionen holdt sig ude af indtil august 1945, tre måneder efter den tyske kapitulation i Europa den 8. maj 1945. Da angreb Sovjetunionen det japansk kontrollerede Manchuriet ved Operation Auguststorm. Stalin udførte således det, som han mistænkte de Vestallierede for at gøre i krigen mellem Tyskland og Sovjetunionen. 

Der var også en del uenighed mellem Storbritannien og USA om etablering af en Anden front i Frankrig. De britiske ledere foretrak at kæmpe mod tyskerne på fjerne krigsskuepladser i Afrika og Sydeuropa, hvor det var vanskeligt for tyskerne at bringe tropper og forsyninger frem, mens de allierede kunne udnytte deres overlegenhed i skibe og fly. En hurtig landgang i Vesteuropa forekom briterne at være alt for risikabel, da de forholdsvis uprøvede britiske og amerikanske soldater tropper ville komme til at stå overfor kamptrænede tyskere. De amerikanske ledere mente derimod, at jo før man foretog landgang i Vesteuropa, jo før kunne man besejre tyskerne, og først da en "prøve-landgang" ved byen Dieppe i Nordfrankrig i august 1942 udartede til en katastrofe, lod amerikanerne sig overtale til at se tiden an og koncentrere sig om sekundære mål ved Middelhavet. 

I juni 1944 blev den "rigtige" Anden front etableret ved landgangen i Normandiet.

Referencer 

2. verdenskrig
Cláudio Taffarel

Cláudio André Mergen Taffarel (født 8. maj 1966 i Santa Rosa, Brasilien) er en tidligere brasilianskfodboldspiller og nuværende målmandstræner for tyrkiske Galatasaray SK, der som målmand spillede over 100 landskampe for Brasilien, som han blandt andet blev verdensmester med ved VM i 1994 i USA. Han var også med til at vinde Copa América i både 1989 og 1997, og var en del af den brasilianske trup til yderligere en lang række slutrunder, blandt andet VM i 1990 og VM i 1998.

På klubplan spillede Taffarel for flere brasilianske og europæiske klubber, blandt andet SC Internacional og Galatasaray SK. Med Galatasaray vandt han to tyrkiske mesterskaber, to pokaltitler, samt både UEFA Cuppen og UEFA Super Cuppen i år 2000. Han vandt også Pokalvindernes Europa Cup i 1993 med Parma FC.

Eksterne henvisninger 
 Spillerinfo 

Fodboldtrænere fra Brasilien
Fodboldspillere fra Brasilien
Fodboldspillere fra Atletico Mineiro
Fodboldspillere fra Sport Club Internacional
Fodboldspillere fra Parma FC
Fodboldspillere fra AC Reggiana 1919
Fodboldspillere fra Galatasaray SK
Verdensmestre i fodbold
Fodboldspillere fra Empoli F.C.
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Josip Jelačić von Bužim

Josip Jelačić von Bužim (16. oktober 1801 i Petrovaradin i nuv. Serbien – 20. maj 1859 i Zagreb) var ban af Kroatien og har status af nationalhelt.

Jelačić var en succesfuld general og er berømt for de militære anslag mod Ungarn i 1849 og hans indsats i den kejserlige hær sammen med Radetzky og Windisch-Graetz i forbindelse martsrevolutionen i 1848. Jelačić var tro mod den østrigske kejser når nationalistiske strømninger rådede i landet, men han forsvarede Kroatiens holdning mod Ungarn og kæmpede for øget selvstyre samt at landet ikke skulle blive opslugt af Ungarns overherredømme.

Han var ban over Kroatien (på daværende tidspunkt Kroatien-Slavonien (uden Dalmatien)) fra 1848 til sin død i 1859.

Der rejstes en rytterstature af Jelačić på det centrale torv i Zagreb i 1866. Rytterstatuen står endnu på torvet, der endvidere bærer Jelačićs navn: Trg bana Josipa Jelačića.

Jelačićs portræt findes på de kroatiske 20 kuna sedler.

Kongelige fra Kroatien
Militærfolk fra Østrig
Flórián Albert

Flórián Albert (15. september 1941 i Hercegszántó – 31. oktober 2011 i Budapest) var en ungarsk fodboldspiller.

Albert voksede op i landsbyen Hercegszántó nær grænsen til det tidligere Jugoslavien. Da familien flyttede til Budapest, begyndte han at spille fodbold i landets mest populære klub, Ferencváros.

Albert tilbragte hele klubkarrieren i samme klub, hvor han spillede fra 1958 til 1974. Han debuterede på førsteholdet som 16-årig. Efter bare to kampe blev han udtaget i truppen til landsholdet.

Under OL 1960 i Rom var Albert med til at vinde bronzemedaljer for det ungarske landshold. Med fire mål blev han delt topscorer under VM 1962, en titel han delte med fire andre spillere. I løbet af landsholdskarrieren scorede han 32 mål i 75 kampe.

Fodboldspillere fra Ungarn
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Deltagere ved det europæiske mesterskab i fodbold 1972
Fodboldspillere ved sommer-OL 1960
Cosmos (vokalgruppe)

Cosmos er en lettisk a cappella vokalgruppe, dannet i 2002 i Riga, hovedstaden i Letland. Gruppen består af Jānis Šipkēvics, Andris Sējāns (begge kontratenor), Juris Lisenko (tenor), Jānis Ozols (bariton), Jānis Strazdiņš (bas) and Reinis Sējāns (vokalperkussion).

Cosmos vandt musikkonkurrencen Nye Bølge i 2004, og repræsenterede Letland til det internationale Melodi Grand Prix i 2006 i Athen med sangen "I Hear Your Heart". Med 30 point blev de placeret som nr. 16 ud af de 24 deltagende nationer.

Diskografi 
 Cosmos (2003)
 Pa un par (2005)
 Тетради любви (2005)
 Ticu un viss (2005)
 Turbulence (2008)
 Pasaki man un tev (2009)

Eksterne henvisninger 
 Cosmos' hjemmeside
 
 Anmeldelse af Pa un par på RARB.org

Musikgrupper fra Letland
Musikgrupper fra 2002
Letlands Eurovision Song Contest-deltagere
Deltagere ved Eurovision Song Contest 2006
A cappellagrupper
Matthias Sammer

Matthias Sammer (født 5. september 1967 i Dresden) er en tidligere tysk fodboldspiller og træner. Han er mest kendt fra sin tid som spiller for Borussia Dortmund og Inter Milan. Han blev i 1996 kåret til Årets spiller i Europa. Han spillede i alt 74 landskampe, hvoraf 23 for Østtyskland og 51 for . Han var holdkaptajn på det tyske landshold som vandt EM i fodbold 1996.

Fra 1987 til 1990 spillede Sammer for Dynamo Dresden, hvor han var med til at vinde to Oberligamesterskaber. Sammer scorede Østtysklands sidste landsholdsmål før sammenlægningen af de to tyske forbund. Han var en af de første østtyskere som gik til en stor vesttysk klub efter genforeningen i 1990 da han gik til VfB Stuttgart hvor han var med til at vinde Bundesligaen i 1992. Senere gik han til Inter Milan hvor han spillede en sæson, før han returnerede til Tyskland for at spille for Borussia Dortmund.

Her blev han den store stjerne, og var med til at vinde Bundesligaen i 1995 og 1996, samt UEFA Champions League i 1997. En knæskade satte en stopper for hans aktive karriere, og i 2000 blev han træner for Borussia Dortmund, og holdet vandt Bundesligaen i 2002. Han var træner for VfB Stuttgart i sæsonen 2004-05.

Den 1. april 2006 skrev han kontrakt med det tyske fodboldforbund, hvor han fik stillingen som teknisk direktør. Jobbet gik ud på at koordinere talentudvikling og træningsmetoder for alle alderstrin på det tyske fodboldlandshold, ligesom Sammer udarbejdede taktiske systemer til samtlige tyske landshold.

2. juli 2012 annoncerede Bayern München, at klubben har tilknyttet Sammer som ny sportsdirektør efter den fyrede Christian Nerlinger.

Eksterne henvisninger 

 

Fodboldspillere fra Tyskland
Fodboldtrænere fra Tyskland
Fodboldspillere fra Dynamo Dresden
Fodboldspillere fra VfB Stuttgart
Fodboldspillere fra FC Internazionale Milano
Fodboldspillere fra Borussia Dortmund
Personer fra Dresden
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Freden i Tartu

Freden i Tartu henviser til to forskellige fredsaftaler, mellem Sovjetunionen på den ene side og Estland og Finland på den anden side. De blev indgået i den estiske by Tartu i januar og oktober 1920 efter borgerkrigen i Finland, og den Estiske frihedskrig. I aftalen sikrede Estland sig uafhængighed fra Sovjetunionen. Finland sikrede en korridor til havet i nord ved Petsamo, men mistede et par kommuner i Østkarelen. 

 Freden i Tartu (Sovjetunionen-Estland) – 2. februar 1920
 Freden i Tartu (Sovjetunionen-Finland) – 14. oktober 1920

Fredsaftaler
Lofsöngur

Lofsöngur (dansk Lovsang) er Islands nationalsang, også kendt som "Ó, guð vors lands! Ó, lands vors guð" 

Nationalsangen er oprindelig en salme, digtet i 1873-74 af Matthías Jochumsson, og melodien af Sveinbjörn Sveinbjörnsson. Den skulle markere tusindeårsjubilæet for indvandringen til Island i 1874. Melodien blev fremført af et blandet kor ved en højmesse i domkirken i Reykjavík søndag den 2. august 1874 som "Lofsöngur í minningu Íslands þúsund ára" (lovsang til minde om Islands tusinde år). Kong Christian IX af Danmark (og dermed Island) var til stede.

Sangen blev uofficielt brugt somn nationalsang, og den blev brugt da Island fik selvstyre fra Danmark i 1918. Status som Islands nationalsang blev stadfæstet i Altinget 8. mars 1983, 
Tidligere blev visen Eldgamla Ísafold af Bjarni Thorarensen til melodien God Save the Queen ofte sunget som en slags nationalsang.

Teksten på islandsk 

Ó, guð vors lands! Ó, lands vors guð!
Vér lofum þitt heilaga, heilaga nafn!
Úr sólkerfum himnanna hnýta þér krans
þínir herskarar, tímanna safn.
Fyrir þér er einn dagur sem þúsund ár
og þúsund ár dagur, ei meir:
eitt eilífðar smáblóm með titrandi tár,
sem tilbiður guð sinn og deyr.
Íslands þúsund ár, 
Íslands þúsund ár,
eitt eilífðar smáblóm með titrandi tár,
sem tilbiður guð sinn og deyr.

Ó, guð, ó, guð! Vér föllum fram
og fórnum þér brennandi, brennandi sál,
guð faðir, vor drottinn frá kyni til kyns,
og vér kvökum vort helgasta mál.
Vér kvökum og þökkum í þúsund ár,
því þú ert vort einasta skjól.
Vér kvökum og þökkum með titrandi tár,
því þú tilbjóst vort forlagahjól.
Íslands þúsund ár 
Íslands þúsund ár 
voru morgunsins húmköldu, hrynjandi tár,
sem hitna við skínandi sól.

Ó, guð vors lands! Ó, lands vors guð!
Vér lifum sem blaktandi, blaktandi strá.
Vér deyjum, ef þú ert ei ljós það og líf,
sem að lyftir oss duftinu frá.
Ó, vert þú hvern morgun vort ljúfasta líf,
vor leiðtogi í daganna þraut
og á kvöldin vor himneska hvíld og vor hlíf
og vor hertogi á þjóðlífsins braut.
Íslands þúsund ár 
Íslands þúsund ár
verði gróandi þjóðlíf með þverrandi tár,
sem þroskast á guðsríkis braut.

Teksten er af Matthías Jochumsson og musikken af Sveinbjörn Sveinbjörnsson.

Danske oversættelser

Første vers i Olaf Hansens oversættelse (1919)

Vort hjemlands Gud,
Vort hjemlands Gud!
Vi lover dit hellige, hellige navn!
Se, tidernes hære dig bringer en krans
af sole fra himmelens favn!
For dig er én dag som tusinde år,
årtusinder dage, vor Gud!
En evighedsblomst, der i duggråd står
og tilbeder dig og går ud.
Islands tusind år, Islands tusind år,
en evighedsblomst, der i duggråd står
og tilbeder dig og går ud.

Eksterne henvisninger 

Islands nationalsang
Islands nasjonalsang

Kultur på Island
Nationalsange
Narva (flod)

Narva (estisk Narva jõgi; russisk Нарва) er en grænseflod mellem Estland og Rusland. Floden løber fra søen Peipus mod nord til den udmunder nær byen Narva-Jõesuu i Narvabugten, der er en del af Den Finske Bugt. Ved floden ligger den estiske by Narva på vestsiden, mens den russiske by Ivangorod ligger på østsiden. Floden er 75 km lang og i gennemsnit 300 meter bred og 5 meter dyb.

Floder i Estland
Floder i Leningrad oblast
Juhl-Sørensen

Juhl-Sørensen A/S er en dansk familieejet virksomhed, der forhandler flygler, klaverer og digitalklaverer. Juhl-Sørensen er grundlagt i 1895 og er dermed en af Danmarks ældste virksomheder inden for sit område. Juhl-Sørensen har afdelinger i København, Brabrand, Stockholm, Oslo og Helsinki. Juhl-Sørensen har siden 1959 været autoriseret forhandler i Danmark af det verdenskendte flygel- og klavermærke Steinway & Sons.

Kilder og eksterne henvisninger 

Juhl-Sørensens danske hjemmeside
Juhl-Sørensens svenske hjemmeside
Juhl-Sørensens norske hjemmeside
Juhl-Sørensens finske hjemmeside
Juhl-Sørensens webshop 

Danske virksomheder etableret i 1895
Detailvirksomheder i Danmark
Musikkæder i Danmark
VM i ishockey (flertydig)

VM i ishockey henviser til flere artikler:
 VM i ishockey (for mænd)
 VM i ishockey (kvinder)
 Junior-VM i ishockey
Bocage

Bocage er et normannisk ord som kan betyde en lille skov, et dekorativt element af blade, et terræn af blandet skov og marker eller en form for stensætning, der i forbindelse med havebrug kan kaldes landlig.

Etymologi 
Bocage er formentlig afledt fra det normannisk franske ord boscage, der består af bosc der betyder skov "wood", som nu i stednavne udtales /bɔk/ eller /bo:/ (ligeledes i gammelt fransk som bosc > mod. bois "skov"). Boscage formen bruges på engelsk i betydningen bladfyldt dekoration, på porcelæn fra det 18. århundrede. Tilsvarende ord findes på dansk – buskads – og på andre skandinaviske og germanske sprog, hvilket efterlader en oplagt mulighed for at det stammer fra de skandinaviske sprog, som dannede grundlag for normannisk. Boscage formen lader til at have fået sin betydning under påvirkning fra romantikken i det 18. århundrede.

Bocage formen af ordet blev kendt under 2. Verdenskrig. Det henviser til en form for terræn, som består af en blanding af skov og græsmarker, med bugtede veje og stier der har høje skrænter på siderne, der kranses af tætte hække. En tilsvarende landskabsform findes på Englands sydkyst i Devon. I Normandiet fik det særlig betydning under invasionen i Normandiet, fordi det gjorde fremrykning mod en forskanset modstander yderst vanskelig. Amerikanske soldater omtalte også bocage landskabet som "hegn".

I 1934 udgaven af Nouveau Petit Larousse defineredes bocage som 'en bosquet, en lille skov, en behagelig skyggefuld skov' og en bosquet som en lille skov, en gruppe træer'. I 2006 var Petit Larousse definitionen ændret til: '(Normannisk ord) Region hvor marker og enge er omsluttet af jorddiger eller rækker af træer og hvor befolkningen bor spredt på gårde og i små landsbyer.'

Referencer 
 Oxford English Dictionary
 Nouveau Petit Larousse Illustré (1934)
 Petit Larousse Illustré 2007 (2006)

Eksterne kilder 
 Udstrækning af den normanniske bocage.

Landskabsformer
Dunga

Carlos Caetano Bledorn Verri normalt bare kendt som Dunga (født 31. oktober 1963 i Rio Grande do Sul, Brasilien) er en tidligere brasiliansk fodboldspiller og nuværende træner, der som midtbanespiller spillede 91 landskampe for Brasilien, som han blandt andet blev verdensmester med ved VM i 1994 i USA. Efter sit karrierestop er han blevet træner, og var i perioden 2006-2010 træner for det brasilianske fodboldlandshold.

Klubkarriere 
Dungas aktive karriere strakte sig fra 1980 til 2000, og bød på ophold hos en række brasilianske og europæiske storklubber. Han optrådte i hjemlandet blandt andet hos SC Internacional og Corinthians, mens han i Europa hovedsageligt var tilknyttet italienske Fiorentina samt VfB Stuttgart fra den tyske Bundesliga.

Landshold 
Dunga nåede gennem sin karriere at spille 91 kampe og score seks mål for Brasiliens landshold, som han repræsenterede i årene mellem 1982 og 1998. Han var anfører for holdet der blev verdensmestre ved VM i 1994, og havde samme rolle ved VM i 1998, hvor brasilianerne vandt sølv.

Udover succesen i VM-sammenhæng var Dunga også med til at vinde to Copa América-titler, der blev sikret i henholdsvis 1989 og 1997. I 1997 førte han desuden holdet til sejr i Confederations Cup.

Trænerkarriere 
Efter at have stoppet sin aktive karriere i 2003 blev Dunga tildelt jobbet som brasiliansk landstræner i 2006. Dette var hans første trænerjob, hvilket var usædvanligt på den udsatte post som ansvarlig for brasilianerne. Hans første turnering på posten var Copa América i 2007, der endte som en stor succes, da Brasilien vandt turneringen efter finalesejr over Argentina.

I 2008 var han desuden ansvarlig for det brasilianske OL-hold, der vandt bronze ved OL i Beijing. Dunga videreførte succesen i 2009, hvor han ledte Brasilien til den 3. Confederations Cup titel i Sydafrika. Han førte også holdet frem til VM i 2010 i Sydafrika, hvor det gik videre fra gruppespillet, men  tabte 2-1 i kvartfinalen mod Holland. Dunga blev efterfølgende fyret som træner på grund af Brasiliens VM-exit.

Titler som spiller 
Japansk mesterskab
 1997 med Jubilo Iwata

VM
 1994 med Brasilien

Copa América
 1989 og 1997 med Brasilien

Confederations Cup
 Confederations Cup 1997 med Brasilien

Titler som træner 
Copa América
 2007 med Brasilien

Confederations Cup
 2009 med Brasilien

Eksterne henvisninger 

 Dungas egen hjemmeside 
 Spillerinfo 

Fodboldspillere fra Brasilien
Fodboldspillere fra Sport Club Internacional
Fodboldspillere fra Santos FC
Fodboldspillere fra Club de Regatas Vasco da Gama
Fodboldspillere fra Sport Club Corinthians Paulista
Fodboldspillere fra ACF Fiorentina
Fodboldspillere fra Pescara Calcio
Fodboldspillere fra VfB Stuttgart
Fodboldtrænere fra Brasilien
Verdensmestre i fodbold
Trænere for Brasiliens fodboldlandshold
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Benjamin Biolay

Benjamin Biolay (født 20. januar 1973) er en fransk sanger, skuespiller og komponist.

Han var gift med Chiara Mastroianni (datter af den international italiensk skuespiller Marcello Mastroianni) som han sang med på albumet Home i 2004. 

Han har skrevet mange sange til mange fransktalende sangere såsom Henri Salvador og yngre artister.

Diskografi (i udvalg) 

 2004 : Home med Chiara Mastroianni

Eksterne henvisninger 

Sangere fra Frankrig